AIŠKINAMASIS RAŠTAS

Dėl Molėtų rajono savivaldybės būsto sąrašo ir Molėtų rajono savivaldybės socialinio būsto, kaip savivaldybės būsto fondo dalies, sąrašo patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos paramos būstui įsigyti ar išsinuomoti įstatymas numato, kad savivaldybės taryba tvirtina savivaldybės būsto fondo sąrašą ir socialinio būsto, kaip savivaldybės būsto fondo dalies, sąrašą. 2020 m. buvo nupirkti 5 socialiniai būstai Molėtų mieste ir sudarytos pirkimo-pardavimo sutartys, kurių bendra suma 122200 Eur. 2020 m. parduotas 1 savivaldybės būstas kaimo vietovėje, kurio pardavimo suma 7490,12 Eur.

Molėtų rajono savivaldybės socialinio būsto, kaip savivaldybės būsto fondo dalies, sąrašas papildytas naujai nupirktais būstais. Trisdešimt vienam savivaldybės būstų nuomininkui pateikus prašymus ir dokumentus, įrodančius, kad šeima turi teisę į socialinio būsto nuomą, būstas iš Molėtų rajono savivaldybės būsto sąrašo perkeltas į Molėtų rajono savivaldybės socialinio būsto, kaip savivaldybės būsto fondo dalies, sąrašą. Vienam nuomininkui mirus, du socialiniai būstai, buvę gyvenamajame name, sujungti į vieną. Atsižvelgiant į aukščiau minėtus pasikeitimus Molėtų rajono savivaldybės būstų sąraše ir Molėtų rajono savivaldybės socialinio būsto, kaip savivaldybės būsto fondo dalies, sąraše, Savivaldybės tarybai teikiamas sprendimo projektas dėl savivaldybės būsto sąrašo ir savivaldybės socialinio būsto, kaip savivaldybės būsto fondo dalies, sąrašo patvirtinimo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis.

Lietuvos Respublikos paramos būstui įsigyti ar išsinuomoti įstatymo 2 straipsnio 8, 10 dalis, 14 straipsnis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Nėra.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Molėtų rajono savivaldybės administracija.